СОФИЙСКИ УНИВЕРСИТЕТ "СВЕТИ КЛИМЕНТ ОХРИДСКИ"

БОГОСЛОВСКИ ФАКУЛТЕТ

УЧЕБЕН ПЛАН

Утвърждавам:

РЕКТОР на СУ "Св. Кл. Охридски"

**Приет на Академически съвет протокол № ………../………..**

**Професионално направление: 2.4. Религия и теология, Специалност Теология;**

**Образователна и научна степен** "ДОКТОР"

**Форма на обучение: редовна / задочна / на самостоятелна подготовка**

**Продължителност на обучението: 3 години / 4 години / 3 години**

Научна специалност: 2.4. Религия и теология

Докторска програма по Теология

1. Насоченост, образователни цели

В докторската програма по Теология се подготвят висококвалифицирани специалисти за нуждите на Българската православна църква, различни държавни институции, преподавателска работа в университетите и научноизследователските звена, както и в неправителствените организации. Те трябва: а) да владеят съвременните изследователски методи и адекватни знания за най-новите постижения в областта на разработваните от тях дисертации; б) да умеят да планират и провеждат изследвания и да анализират постигнатите резултати; в) да притежават аналитично и критично мислене; г) да участват в глобалния процес на научен обмен – за писане на научни текстове в съответствие с критериите на международните научни издания и за представяне на научни съобщения. Целите на обучението са тези умения да намират приложение при водене на учебни занятия и в консултантската и експертна дейност на завършилите доктори.

1. **Обучение (знания и умения, необходими** за успешна професионална дейност; теоретична и специална подготовка и др.)

Обучението се осъществява основно от преподавателския състав на Богословски факултет. Изследователската работа в тази програма е широкоспектърна и позволява на докторантите да придобият задълбочени познания върху различните дялове на богословието. В зависимост от формата на обучение, докторската програма е с продължителност 3/4/3 години. Обхваща, както следва: а) учебна работа в разнообразни форми – лекции, семинари, самостоятелна работа по задание, консултации и др.; б) научна дейност – под ръководство или самостоятелно; в) преподавателска работа – в екип или самостоятелно – след успешно преминаване на специфична предварителна подготовка; г) публикационна дейност – в съавторство или самостоятелно – при оказвана научна и методическа помощ; д) участие в научни форуми – конференции, школи, семинари и др.; е) други дейности и формати, които допринасят за обучението и професионалната подготовка – напр. участие в подходящи проекти; работа със студенти; лекционна дейност (вкл. като обучаващи) и др.

1. Професионални компетенции

ОБЩИ КОМПЕТЕНЦИИ, свързани с познаване на съвременното равнище на научното познание в сферата на теологията, изследванията, преподаването, обществения живот. Специфични изследователски компетентности: формулиране на изследователски проблем/и; открояване на нерешени или частично решени проблеми; систематизиране и критично осмисляне на научни тези; формулиране на позиция, аргументирана защита на научна позиция; дизайн и провеждане на научно изследване / дирене; представяне и интерпретиране на изследователски резултати; подготовка и представяне на научен доклад, публикация и др. Специфични компетентности, свързани с преподаване и публикационна дейност, владеене на инструментариума и методологията на богословския анализ, на християнските добродетели и православните църковни традиции и служение и изграждане способност за интерпретиране на събития и факти чрез осмислянето им в православен църковен контекст.

1. Професионална реализация

В съответствие с дефинираните цели, успешно завършилите докторската програма (могат да) се реализират като:

а) свещенослужители по ведомството на БПЦ-БП;

б) администратори по църковното ведомство;

в) научни работници в университети и други учебни и изследователски звена;

г) учители в средните училища;

д) консултанти, представители и експерти в правителствени и неправителствени организации и институции;

е) участници в проекти е голяма обществена значимост

.

**I. УЧЕБНА ДЕЙНОСТ**

Задължителен минимум ECTS кредити **- *в*** зависимост от формата на обучение: 60 (Р, 3) и 50 (С)

ДОКТОРАНТСКИ МИНИМУМ - задължително 30 (Р, 3) / 20 (С) ECTS кредита

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Наименование на учебната дисциплина | Вид на докторския курс | Оценяване | ECTS кредити | ЧАСОВЕ | | | Всичко задължителни занятия | Разпределение по години |
| лекции | семинарни  занятия | извън  аудиторна  натовареност |
| Докторантски минимум по специалността | задълж. | изпит | 20 | не | не | 600 |  | втора  година |
| Изпитът се провежда по програма и конспект, предложени от ръководителя и утвърдени от катедрата. |  |  |  |  |  |  |  |  |
| Докторантски минимум по западен език | задълж. | изпит | 10 | не | не | 300 |  | първа  година |
| Изпитът е задължителен само за докторанти в редовна и задочна форма на обучение и не е задължителен за докторанти на самостоятелна подготовка. |  |  |  |  |  |  |  |  |

ЗАДЪЛЖИТЕЛНО-ИЗБИРАЕМИ ДОКТОРАНТСКИ КУРСОВЕ (20 ECTS кредита)

*Курсове по научното направление на докторантурата (свързани с научното съдържание на дисертационния труд)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Първи задължителен курс | задълж. | изпит | 10 | 30 | **не** | 270 |  | първа и втора година |
| Втори задължителен курс | задълж. | изпит | 10 | 30 | **не** | 270 |  | първа и втора година |

ИЗБИРАЕМИ ДОКТОРАНТСКИ КУРСОВЕ (минимум 10 ECTS кредита)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Първи избираем курс | избираем | изпит | **5** | **30** | **не** | **120** |  | текущо |
| **Втори избираем курс** | избираем | изпит | **5** | **30** | **не** | **120** |  | текущо |
| ДРУГИ ... | избираем | изпит | **5** | **30** | **не** | **120** |  | текущо |

Забележка 1:

По предложение на научния ръководител и след утвърждаване от Катедрата в индивидуалния план могат да се включат и други изборни курсове, освен минимално изискваните. Докторантите могат да избират всеки един курс от други докторски програми, както и от магистърските програми на Богословски факултет. Всеки такъв курс придобива статут на изборен и се зачита с пет кредита.

Забележка 2:

1. Признават се курсове, формиращи академични знания и компетенции; специфични изследователски знания и компетенции, както и курсове по научното направление и тематичната насоченост на докторантурата и организирани от:
   1. други докторантски училища към Университета
   2. други университети, с които СУ "Св. Кл. Охридски" има договори за сътрудничество, вкл. докторантска мобилност
2. Всички задължителни дисциплини се посещават през първата и втората година на докторантурата.
3. Докторантите избират не по-малко от два докторантски курса от задължително-избираемите курсове и не по-малко от два докторантски курса от избираемите курсове през целия период на обучение. Докторантът съвместно с научния си ръководител избират и залагат в индивидуалния план минимум два изборни курса с хорариум 30 лекционни часа и пет кредита за всеки курс.
4. Посещението и оценките от задължителните и избираемите докторантски курсове се удостоверят с протокол, издаван от Деканата на Богословски факултет или от съответното звено, където се извършва обучението.

Протоколът се представя на инспектора, отговарящ за докторантите в рамките на 10 работни дни след полагане на изпита.

II. НАУЧНОИЗСЛЕДОВАТЕЛСКА ДЕЙНОСТ

Задължителен минимум ECTS кредити в зависимост от формата на обучение: 110 (Р), 120 (3), 130 (С)

1. Работа по дисертацията (задължително 50 ECTS кредита за всички форми на обучение)

|  |  |  |  |  |
| --- | --- | --- | --- | --- |
| Наименование на дейността | ECTS кредити | | Отчет | |
| Подготовка на дисертационния труд (проучване на литература, теренни изследвания, практики и други) | | 15 | | текущо | |
| Представяне на дисертацията на научния ръководител и отчисляване с право на защита | | 15 | | последна  година | |
| Вътрешно обсъждане на дисертацията | | **20** | | последна  година | |

2. Научноизследователска дейност (задължително според формата на обучение: 60 (Р), 70 (3), 80 (С) ECTS кредита)

|  |  |  |  |
| --- | --- | --- | --- |
| ПУБЛИКАЦИИ, свързани с дисертацията | | Задължителен минимум 40 ECTS кредита за докторантите от всички форми на обучение | **Отчет** |
| 1. Публикации в специализирано научно списание/издание, индексирано в Thomson Reuters/ Web of Science/ Scopus | | по 50 на публикация | текущо |
| 2. Публикации в други специализирани индексирани научни списания/издания | | по 30 на публикация | текущо |
| 3. Публикации в специализирани научни издания с редколегия (неиндексирани списания, годишници, сборници и др.) | | по 15 на публикация | текущо |
| 4. Публикации в научни издания без редколегия | | по 5 на публикация | текущо |
| УЧАСТИЯ/ДОКЛАДИ пред научни форуми: | | Задължителен минимум ECTS кредити - според формата на обучение: 20 (Р), 30 (3), 40 (С) |  |
| 1. Доклади на международни научни форуми в чужбина и в страната | | по 15 на участие/докпад | текущо |
| 2. Доклади на български научни конференции, школи или семинари | | по 10 на участие/докпад | текущо |
| 3. Доклади в рамките на специализиран семинар на катедрата | | по 5 на участие/докпад | текущо |
|  | Няма задължителен минимум кредити. При участие се | |  | |
| УЧАСТИЕ В ПРОЕКТ | присъждат: за университетски проект - 5 кредита; за национален - 10 кредита; за международен - 25 кредита. | | текущо | |

Забележка:

Когато кредитите са набрани от повече от една публикация или повече от едно участие с доклад на научен форум, различните публикации/доклади трябва да представят различни резултати от дисертационния труд. Задължителни са поне две публикации по темата на дисертацията.

При публикации/участие с доклади в съавторство, кредитите се преизчисляват пропорционално на декларираното участие.

При наличие на импакт фактор, кредитите за съответната публикация се умножават по (1+импакт фактора).

**3. Допълнителни дейности (няма задължителен минимум кредити**

|  |  |  |
| --- | --- | --- |
| 1. Участие в заседанията на катедрения съвет, на които се разглеждат въпроси, свързани с докторантската степен, за което задължително се поканва | по 1 кредит на участие | текущо |
| 2. Възлагане на административна работа (участие като квестор в провеждане на изпити и други) | по 1 кредит на участие | текущо |
| 3. Участие в организиране и провеждане на семинари, срещи, конференции и други инициативи | по 1 кредит на участие | текущо |
| 4. Подпомагане работата с дипломанти (при необходимост) | за научно ръководство - по 2 кредита на защитена магистърска теза; за рецензиране на магистърски тези - по един кредит на  рецензия | след полагане на задълж. изпити |

Забележка:

Дейностите по *т.* **3.** *Допълнителни дейности* са заложени в съответствие с чл. 52, ал. 1 от Правилника за условията и реда за придобиване на научни степени и заемане на академични длъжности в СУ.

III. ПЕДАГОГИЧЕСКА ДЕЙНОСТ

Задължително 10 ECTS кредита само за докторантите в редовна форма на обучение

|  |  |  |
| --- | --- | --- |
| Наименование на дейността | ECTS кредити | Разпределение по години |
| Възлагане на преподавателска дейност (до 45 часа за учебна година без заплащане) | до 5 на учебна година | след полагане на задълж. изпити |

Забележка 1:

Педагогическата дейност е заложена на основание чл. 60, ал. 2 от Правилника за условията и реда за придобиване на научни степени и заемане на академични длъжности в СУ, след полагане на изпитите от индивидуалния план на редовен докторант *МОЖЕ* да се възлага преподавателска дейност, като 45 часа на учебна година са без заплащане, а остатъкът от 45 до 120 часа на учебна година със заплащане.

Забележка 2:

Семинарно занятие с хорариум 30 часа, проведено с една група носи 5 кредита.

Ако курсът включва повече часове, повече групи или и двете, броят на кредитите се увеличава пропорционално.

Ако не съществува организационна възможност на докторант да бъде възложено реално водене на семинарни занятия, по преценка на научния ръководител му се възлага разработването на методически материали за семинарни занятия.

Обучението е в съответствие с Правилника за условията и реда за придобиване на научни степени и заемане на академични длъжности в СУ "Св. Кл. Охридски".

Прилагането на системата за натрупване и трансфер на кредити в обучението по учебния план е съобразено с Наредба № 21/2004г. за прилагане на система за натрупване и трансфер на кредити във висшите училища, както следва: 60 кредита за учебна година.

Настоящият учебен план осигурява задължителен минимум от **120** часа аудиторна и **5280** часа извънаудиторна натовареност, което се равнява на **180** ECTS кредита.

На базата на този учебен план всеки докторант изготвя заедно с научния си ръководител индивидуален учебен план за целия срок на обучение не по-късно от три месеца след зачисляването, в съответствие с Правилника за условията и реда за придобиване на научни степени и заемане на академични длъжности в СУ. Ежегодно се представя отчет за извършената работа по плана и, при необходимост, актуализация на индивидуалния план, които се обсъждат и приемат на Катедрен съвет и се внасят за утвърждаване във Факултетен съвет.

Учебният план е приет с решение на Факултетния съвет с протокол № 07/23.03.2017 г.

**ДЕКАН:**

**……………………………………………...**

**проф. д-р Александър Омарчевски**